Halal și haram, două cuvinte pe care probabil că le-ați mai auzit până acum, însă nu știți cu exactitate ce înseamnă. Ei bine, cei doi termeni sunt total diferiți. Ce înseamnă halal în arabă și când este folosit, aflați în rândurile următoare.
Halal este termenul coranic care înseamnă "permis" sau "legal" din punct de vedere religios. Pe de cealaltă parte, "haram" este opusul și înseamnă "ilegal" sau "nepermis". Cei doi termeni, halal și haram, sunt termeni universali și se aplică în toate aspectele vieții.
Cu toate acestea, de cele mai multe ori, acești termeni sunt utilizați în mod obișnuit pentru produsele alimentare, produsele din carne, cosmetice, ingredientele alimentare, produsele de îngrijire personală, produsele farmaceutice sau alte materiale care vin în contact cu alimentele.
Coranul interzice consumul de carne provenită de la un animal, care nu este sacrificat și care moare de la sine. Scriptura Musulmană are scrieri specifice cu privire la ceea ce pot sau nu pot consuma musulmanii.
Coranul este Scriptura Musulmană, iar conform acesteia, mâncarea halal este orice aliment considerat sănătos și curat conform legii islamice. Aici vorbim despre fructe, cereale, legume sau carnea, însă doar cea sacrificată în conformitate cu orientările islamice.
Dacă vrem să fie carnea halal, animalul trebuie să fie sacrificat într-un anumit mod, iar tot sângele să fie scurs din carne înainte de a fi consumată. Totodată, carnea trebuie să fie binecuvântată înainte de a fi consumată.
De asemenea, animalul trebuie să fie viu și sănătos în momentul sacrificării. Gâtul acestuia trebuie să fie tăiat cu un cuțit ascuțit, iar numele lui Allah trebuie să fie menționat în timpul sacrificării.
Consumul de carne de porc este interzis, conform Coranului, dar și consumul de carne provenită de la un animal care nu a fost sacrificat sau care moare de la sine. De asemenea, consumul de sânge pentru hrană este interzis. Iată ce alte alimente și băuturi mai sunt interzise:
Primul principiu și poate cel mai important este acela că tot ceea ce a creat Allah și beneficiile ce rezultă din acestea sunt pentru uzul umanității și sunt permise. De asemenea, în Islam, sfera lucrurilor este interzisă, iar cea a lucrurilor permise este mai largă.
Islamul interzice doar ceea ce nu este necesar, ceea ce este dăunător sau neplăcut și oferă alternative mai bune și mai confortabile. Totodată, Islamul îndeamnă musulmanii care se confruntă cu o problemă să se sfătuiască cu cei care cunosc mai multe în acea privință și să caute îndrumare în Allah.
Un alt principiu important din Islam este acela că orice lucru care duce la un altul interzis, este și el la rândul lui interzis. Prin urmare, islamul intenționează să blocheze toate căile ce duc la lucruri haram.